L 8/2
SK
Úradný vestník Európskej únie
13.1.2022
(2)
Vo vykonávacom nariadení Komisie (EÚ) 2021/405 (4) sa stanovujú zoznamy tretích krajín a ich regiónov, z ktorých sa v súlade s článkom 126 ods.
2 písm.
a) nariadenia (EÚ) 2017/625 povoľuje vstup určitých zvierat a tovaru určených na ľudskú spotrebu do Únie.
(3)
Na to, aby tretia krajina alebo jej región mohli byť uvedené v zozname, musia spĺňať požiadavky stanovené v článku 127 nariadenia (EÚ) 2017/625, ako aj požiadavky stanovené v článku 4 delegovaného nariadenia (EÚ) 2019/625.
(4)
V článku 4 písm.
f) delegovaného nariadenia (EÚ) 2019/625 sa stanovuje, že existencia, vykonávanie a oznamovanie programu kontroly rezíduí schváleného Komisiou je v náležitom prípade predpokladom na zaradenie tretích krajín alebo ich regiónov do zoznamu uvedeného v článku 126 ods.
2 písm.
a) nariadenia (EÚ) 2017/625.
Rozhodnutím Komisie 2011/163/EÚ (5) sa schválili plány monitorovania rezíduí predložené niektorými tretími krajinami, ktoré sa týkajú konkrétnych zvierat a živočíšnych produktov uvedených v prílohe k uvedenému rozhodnutiu.
(5)
Vykonávacím rozhodnutím Komisie (EÚ) 2021/2315 (6) sa zrušilo schválenie plánu Tuniska na monitorovanie rezíduí v prípade voľne žijúcej zveri.
Tunisko by sa preto malo vypustiť zo zoznamu tretích krajín, z ktorých sa povoľuje vstup určitej voľne žijúcej pernatej zveri určenej na ľudskú spotrebu do Únie, stanoveného v prílohe III k vykonávaciemu nariadeniu (EÚ) 2021/405.
Tunisko bolo o tejto skutočnosti náležite informované.
(6)
Vykonávacím rozhodnutím (EÚ) 2021/2315 sa schválil plán Ukrajiny na monitorovanie morských ulitníkov v rámci podkategórie „mäkkýše“.
Keďže Ukrajina poskytla primerané dôkazy a záruky, že spĺňa požiadavky právnych predpisov Únie na vstup zásielok morských ulitníkov z akvakultúry do Únie, uvedená tretia krajina by sa mala doplniť do zoznamu tretích krajín alebo ich regiónov, z ktorých sa povoľuje vstup zásielok určitých lastúrnikov, ostnatokožcov, plášťovcov a morských ulitníkov do Únie, stanoveného v prílohe VIII k vykonávaciemu nariadeniu (EÚ) 2021/405.
Ukrajina bola o tejto skutočnosti náležite informovaná.
(7)
Vykonávacím rozhodnutím (EÚ) 2021/2315 sa kategória „akvakultúra“ uvedená v prílohe k rozhodnutiu 2011/163/EÚ rozdelila do štyroch podkategórií: „ryby“, „produkty z rýb“, napr. kaviár, „kôrovce“ a „mäkkýše“.
V záujme konzistentnosti a zrozumiteľnosti je vhodné zmeniť prílohu IX k vykonávaciemu nariadeniu (EÚ) 2021/405 s cieľom špecifikovať podkategórie produktov akvakultúry, v súvislosti s ktorými bolo v relevantnom prípade tretím krajinám udelené povolenie.
(8)
Vykonávacím rozhodnutím (EÚ) 2021/2315 sa schválili plány monitorovania rezíduí v produktoch akvakultúry týkajúce sa Albánska, Argentíny, Bieloruska, Bosny a Hercegoviny, Čiernej Hory, Čile, Faerských ostrovov, Falklandských ostrovov, Izraela, Japonska, Kene, Maurícia, Moldavska, Nového Zélandu, Ostrova Man, Severného Macedónska, Singapuru, Spojeného kráľovstva, Srbska, Švajčiarska, Tuniska, Turecka, Ugandy, Ukrajiny a Uruguaja, v uplatniteľných prípadoch, okrem iného v prípade podkategórie „ryby“.
Preto je vhodné zmeniť prílohu IX k vykonávaciemu nariadeniu (EÚ) 2021/405 s cieľom zohľadniť toto schválenie.
Uvedené tretie krajiny boli o tejto skutočnosti náležite informované.
(9)
Vykonávacím rozhodnutím (EÚ) 2021/2315 sa schválili plány monitorovania rezíduí v produktoch akvakultúry týkajúce sa Bangladéša, Brazílie, Číny, Ekvádoru, Filipín, Hondurasu, Indie, Indonézie, Južnej Kórey, Kanady, Kolumbie, Kostariky, Malajzie, Maroka, Mexika, Mjanmarska/Barmy, Panamy, Peru, Saudskej Arábie, Spojených štátov, Srí Lanky, Taiwanu, Thajska a Vietnamu, v uplatniteľných prípadoch, okrem iného v prípade podkategórií „ryby“ a „kôrovce“.
Preto je vhodné zmeniť prílohu IX k vykonávaciemu nariadeniu (EÚ) 2021/405 s cieľom zohľadniť toto schválenie.
Uvedené tretie krajiny boli o tejto skutočnosti náležite informované.
(4) Vykonávacie nariadenie Komisie (EÚ) 2021/405 z 24. marca 2021, ktorým sa stanovujú zoznamy tretích krajín alebo ich regiónov, z ktorých sa v súlade s nariadením Európskeho parlamentu a Rady (EÚ) 2017/625 povoľuje vstup určitých zvierat a tovaru určených na ľudskú spotrebu do Únie (Ú. v.
EÚ L 114, 31.3.2021, s. 118).
(5) Rozhodnutie Komisie 2011/163/EÚ zo 16. marca 2011 o schválení plánov, ktoré tretie krajiny predložili v súlade s článkom 29 smernice Rady 96/23/ES (Ú. v.
EÚ L 70, 17.3.2011, s. 40).
(6) Vykonávacie rozhodnutie Komisie (EÚ) 2021/2315 zo 17. decembra 2021, ktorým sa mení rozhodnutie 2011/163/EÚ o schválení plánov, ktoré tretie krajiny predložili v súlade s článkom 29 smernice Rady 96/23/ES (Ú. v.
EÚ L 464, 28.12.2021, s. 17).